CELEX: 62021TN0666
Language: mt
Date: 2021-10-15 00:00:00
Title: Kawża T-666/21: Rikors ippreżentat fil-15 ta’ Ottubru 2021 – Società Navigazione Siciliana vs Il-Kummissjoni

3.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 2/41
            
         
      Rikors ippreżentat fil-15 ta’ Ottubru 2021 – Società Navigazione Siciliana vs Il-Kummissjoni
      (Kawża T-666/21)
      (2022/C 2/57)
      Lingwa tal-kawża: it-Taljan
      
         Partijiet
      
      
         Rikorrent: Società Navigazione Siciliana SCpa (Trapani, l-Italja) (rappreżentanti: R. Nazzini, F. Ruggeri Laderchi, C. Labruna u L. Calini, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla parzjalment id-deċiżjoni tas-17 ta’ Ġunju 2021, sa fejn din qieset li Società Navigazione Siciliana SCpA kienet il-benefiċjarja ta’ għajnuna illegali derivanti mill-eżenzjonijiet fiskali stabbiliti mil-liġi tal-2010 u ordnat l-irkupru tagħha mill-Istat Taljan;
               
            
                  —
               
               
                  tikkundanna lill-Kummissjoni għad-danni kif ikkwantifikati u kif għandhom jiġu kkwantifikati f’fażi suċċessiva (u eventwali) tal-kawża;
               
            
                  —
               
               
                  tikkundanna lill-Kummissjoni għall-ispejjeż tal-kawża preżenti.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq l-identifikazzjoni żbaljata tal-benefiċjarju tal-għajnuna – Ksur ta’ liġi
                  
                              —
                           
                           
                              F’dan ir-rigward jiġi sostnut li d-deċiżjoni tas-17 ta’ Ġunju 2021 hija vvizjata minn żball manifest ta’ interpretazzjoni u ta’ applikazzjoni tal-liġi Ewropea sa fejn il-Kummissjoni qieset li Società Navigazione Siciliana SCpA (u mhux Siremar) kienet il-benefiċjarju tal-għajnuna meqjusa bħala inkompatibbli mal-liġi Ewropea fir-rigward tal-ħlas tat-taxxa għar-reġistrazzjoni għall-akkwist tal-fergħa tal-impriża Siremar.
                           
                        
            
                  2.
               
               
                  It-tieni motiv ibbażat fuq il-kompatibbiltà tal-għajnuna mad-deroga stabbilita fl-Artikolu 106(2) TFUE – Ksur ta’ liġi – Ksur tal-obbligu ta’ motivazzjoni
                  
                              —
                           
                           
                              F’dan ir-rigward jiġi sostnut li d-deċiżjoni tas-17 ta’ Ġunju 2021 hija f’kull każ ivvizjata minn żball manifest ta’ interpretazzjoni u ta’ applikazzjoni tal-liġi Ewropea, kif ukoll mill-ksur tal-obbligu ta’ motivazzjoni tal-konvenuta, sa fejn il-Kummissjoni – mingħajr ma wettqet ebda analiżi fir-rigward – eskludiet il-kompatibbiltà tal-għajnuna favur Società Navigazione Siciliana SCpA mad-deroga stabbilita fl-Artikolu 106(2) TFUE għas-Servizzi ta’ Interess Ekonomiku Ġenerali (SIEĠ).